Օսիպ Բրիկ

[մինի|300փքս|[Վլադիմիր Մայակովսկի|Մայակովսկին Ամերիկայից վերադառնալուց հետո (1925 թվականի նոյեմբեր-դեկտեմբեր): Լուսանկարն արվել է Մայակովսկու ու Բրիկների տանը Սոկոլնիկիում: Նստած են (ձախից աջ)՝ ԷԼզա Տրիոլե, Լիլիա Բրիկ, Ռ. Կուշներ, Ե. Պաստեռնակ, Օ. Տրետյակովա: Կանգնած են՝ Մայակովսկի, Օսիպ Բրիկ, Բ. Պաստեռնակ, Ս. Տրետյակով, Վ. Շկլովսկի, Լև Գրինկրուգ, Օսիպ Բեսկին, Պ. Նեզնամով: Է. Տրիոլեի ժողովածու, Փարիզ]]

**Օսիպ Մաքսիմովիչ (Մեերովիչ) Բրիկ** (, 16 հունվարի, 1888, Մոսկվա – 22 փետրվարի, 1945, Մոսկվա), ռուս գրականագետ, գրող և գրական քննադատ։

## Կենսագրություն
Օսիպ Բրիկը ծնվել է 1888 թվականի հունվարի 16-ին Մոսկվայում, հրեաների ընտանիքում։ Հայրը եղել է առաջին գիլդիայի առևտրական Մաքս (Մեեր-Գոզիաս) Պավլովիչ Բրիկը, մայրը՝ Պոլինա Յուրևնա Սիգալովան։ Օսիպ Բրիկն ստացել է իրավաբանական կրթություն։ 1912 թվականին Օսիպ Բրիկն ամուսնացել է Լիլիա Բրիկի հետ։ 1915 թվականին Բրիկները ծանոթացել են Վլադիմիր Մայակովսկու հետ։ Օսիպ Բրիկը հրատարակել է Մայակովսկու «Վարտիքավոր ամպը» () և «Ֆլեյտա-ողնաշար» () պոեմները։ 1918 թվականից Բրիկներն ու Մայակովսկին ապրել են միասին։

1916 թվականից Օսիպ Բրիկն զբաղվել է բանասիրությամբ ու լրագրությամբ։ Եղել է Բանաստեղծական լեզվի ուսումնասիրման միության կազմակերպիչներից մեկը։ Եղել է ձախ արվեստի գեղարվեստական միությանների անդամ (կոմֆուտներ, Արվեստի ձախ ճակատ և այլն)։

Վլադիմիր Մայակովսկու, Նիկոլայ Պունինի ու Էռնեստ Շտալբերգի հետ միասին եղել է «Կոմունայի արվեստ» () թերթի խմբագրական խորհրդի կազմում (1918 թվականի հոկտեմբեր)։
1919-1921 թվականներին ծառայել է Հակահեղափոխության և սաբոտաժի դեմ պայքարի համառուսական արտակարգ հանձնաժողովում և եղել բոլշևիկյան կուսակցության անդամ։

Օսիպ Բրիկը եղել է Արվեստի ձախ ճակատի տեսաբանն ու գաղափարախոսը, սոցիալական պատվերի տեսության, արտադրական արվեստի, փաստի գրականության ստեղծողը։ «Ուղեկցուհի չէ» (, 1923) վիպակը բուռն քննարկումների տեղիք է տվել։ Հեղինակել է «Ընդդեմ ստեղծագործ անհատականության» («Против творческой личности»), «Ինչու է դուր եկել «Ցեմենտ»-ը» («Почему понравился „Цемент“»), «Ֆադեևի ջախջախումը» («Разгром Фадеева») սուր բանավիճական հոդվածները։

1926 թվականին Մայակովսկու հետ համահեղինակությամբ գրել է «Ռադիո հոկտեմբեր» պիեսը։ Նույնպես Մայակովսկու հետ համահեղինակությամբ ստեղծել է մի շարք գրական մանիֆեստներ։

1930-ական թվականներից եղել է «ստվերում», գրել հոդվածներ Մայակովսկու մասին, գրախոսականներ, վարել գրական խմբակ։ Մինչև 1999-ական թվականների կեսերը Օսիպ Բրիկի ստեղծագործությունները չեն վերահրատարակվել։

1925 թվականին Լիլիա Բրիկից բաժանվելուց հետո ամուսնացել է Ե. Սոկոլովա-Ժեմչուժինայի հետ։

Հայրենական մեծ պատերազմի տարիներին եղել է ТАСС-ի (Սովետական Միության հեռագրային գործակալություն) խմբագիր։

Օսիպ Բրիկը մահացել է Մոսկվայում գտնվող իր տան շեմքին, սրտի կանգից 1945 թվականի փետրվարի 22-ին։ Դիակիզվել է։ Աճյունը թաղվել է Նովոդևիչյան գերեզմանատանը։

## Սցենարներ
* 1928 – Չինգիզ խանի հետնորդը (, Իվան Նովոկոնովի հետ համահեղինակությամբ)
* 1929 – Два-Бульди-два
* 1936 – Дохунда
* 1940 – Դեպք հրաբխում (, Միխայիլ Ռոզենֆելդի համահեղինակությամբ)

## Ծանոթագրություններ

## Գրականություն
* *Катанян В. А.* Брик // Краткая литературная энциклопедия / Гл. ред. А. А. Сурков. — М.: Сов. энцикл., 1962—1978. — Т. 1: Аарне — Гаврилов. — 1962. — Стб. 739.
* Осип Максимович Брик: Материалы к биографии / Сост., очерк жизни и творч,, примеч. А. В. Валюженича. — Акмола: Нива, 1993. — 389 с.
* Валюженич А. В. Пятнадцать лет после Маяковского: в 2 тт. Т.2 Последние годы Осипа Брика (1938-1945) — Москва; Екатеринбург: Кабинетный учёный, 2015. — 446 с.— ISBN 978-5-7525-2924-5
* 

## Արտաքին հղումներ
* 
* *Осип Брик*. О Хлебникове. // День поэзии. M., 1978, с. 229—231.
* Поэтика и фоностилистика: Бриковский сборник. Выпуск 1: Материалы международной научной конференции «I-е Бриковские чтения: Поэтика и фоностилистика» (Московский государственный университет печати, Москва, 10–12 февраля 2010 года) / Отв. ред. Г.В. Векшин. – М. : МГУП, 2010. – 620 с., ил.
* 

Կատեգորիա:20-րդ դարի սցենարիստներ
Կատեգորիա:Խորհրդային սցենարիստներ
Կատեգորիա:Խորհրդային տղամարդ գրողներ
Կատեգորիա:Հրեա գրողներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս գրականագետներ
Կատեգորիա:Ռուս գրաքննադատներ
Կատեգորիա:Ռուս գրողներ
Կատեգորիա:Ռուս սցենարիստներ
Կատեգորիա:Ռուսաստանի հրեաներ
Կատեգորիա:Խորհրդային գրականագետներ